SET ปิดเช้าพุ่ง 11 จุด รับแรงซื้อเก็งงบบจ.ไตรมาส 2 คาดบ่ายวิ่งต่อทะลุแนวต้าน 1,335 จุด
SET ปิดเช้าพุ่ง 11 จุด รับแรงซื้อเก็งงบบจ.ไตรมาส 2 คาดบ่ายวิ่งต่อทะลุแนวต้าน 1,335 จุด โดยดัชนีช่วงเช้าปิดที่ระดับ 1,332.63 จุด เพิ่มขึ้น 11.40 จุด หรือ 0.86% มูลค่าการซื้อขาย 2.71 หมื่นล้านบาท
4 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,332.63 จุด เพิ่มขึ้น 11.40 จุด หรือ 0.86% มูลค่าการซื้อขาย 2.71 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนอยู่ในแดนบวก จากการเข้ามาซื้อเก็งกำไรหุ้นรายตัว เพื่อรอติดตามผลประกอบการไตรมาส 2/63 ที่ทยอยออกมาในช่วงนี้ แต่อย่างไรก็ตามตลาดยังมีแรงกดดันจากความกังวลเกี่ยวกับการแพร่ระบาดของเชื้อไวรัสโควิด-19 ระลอกสอง และความกังวลเกี่ยวกับปัจจัยการเมืองระหว่างสหรัฐฯ และจีน
สำหรับแนวโน้มการลงทุนในช่วงบ่าย คาดว่าตลาดฯคงยังเคลื่อนไหวในแดนบวกต่อเนื่องจากช่วงเช้า และแกว่งตัว Sideway โดยยังต้องรอติดตามการประชุมคณะกรรมการนโยบายการเงิน (กนง.) ในวันพรุ่งนี้ (5 ส.ค.) แม้คาดว่ากนง.จะยังคงอัตราดอกเบี้ยนโยบายในระดับเดิม แต่ตลาดยังรอดูมุมมองของกนง.ที่จะมีต่อภาพรวมเศรษฐกิจไทยในระยะต่อไป พร้อมให้แนวรับที่ 1,315 จุด และแนวต้านที่ 1,335 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย  1,209.87 ล้านบาท  ปิดที่  38.50 บาท  ราคาไม่เปลี่ยนแปลง
MINT   มูลค่าการซื้อขาย    948.35 ล้านบาท  ปิดที่  18.60 บาท  เพิ่มขึ้น  0.70 บาท
GULF   มูลค่าการซื้อขาย    848.15 ล้านบาท  ปิดที่  34.50 บาท  เพิ่มขึ้น  1.25 บาท
CPALL  มูลค่าการซื้อขาย    768.78 ล้านบาท  ปิดที่  69.00 บาท  เพิ่มขึ้น  0.25 บาท
AOT    มูลค่าการซื้อขาย    738.12 ล้านบาท  ปิดที่  51.00 บาท  เพิ่มขึ้น  1.25 บาท